Lo Biatge
Lo Biatge (Le Béage en francés) es una comuna occitana de Vivarés, situada dins lo departament d'Ardecha e la region d'Auvèrnhe-Ròse-Aups, ancianament de Ròse-Aups.

Geografia
Lo vialatge es a quicòm coma 1200 m d'altitud sus la RD 122 Privàs-Lo Puèi de Velai, alh crosament amb la RD 16 en direccion de Cocoron e près d'autras doás departamentalas segondàrias, la RD 302 e la RD 377. Aquela situacion e l'alunhament de tota vila li permet de conservar una activitat comerciala. I a quitament una gendarmariá (alh quartièr de Farjas) coma dins un canton. I a pas, çaquelà, de Crèdit Agricòla.

Comunas vesinas

Perimètre delh territòri

Toponimia
Segon Albèrt Dauzat, Lo Biatge vendriá de *bed-aticum, delh gallés *bed-, « besal, biau »; lo nom s'explicariá perqué lo vialatge tresplomba d'ajustants de rius . Foneticament, l'etime fonciona, mas la motivacion es un pauc leugèira. Xavier Delamarre se justifica per la situacion geografica explicada per Dauzat e prepausa bedāticā, « los besals, los biaus » . Delamarre es un especialista delh gallés pus segur que Dauzat, mas *bedāticā donariá normalament una finala en -a. Cèrtas, l'article (anormal per una formacion gallesa) auriá poscut faire passar lo nom delh femenin (o d'aparéncia femenina) alh masculin, mès justament perqué aquel article ? L'impression es que lo nom es pas dirèctament gallés, mas d'epòca occitana, format sus *beau, *biau, *besal, mot d'origina gallesa, amb un sufixe -atge encara viu en occitan, formacion benlèu eretada delh gallés. Coma Lo Biatge es sus un travèrs, una canalizacion per empachar las aigas de córrer ont que siá auriá poscut motivar lo nom.

La prononciacion es [lu'biaze] d'un locutor de competéncia lingüistica excellenta nascut a Issarlés, [lu'biaʒe] a La Chalm Rafaièl .

Administracion 

 Abans la refòrma cantonala de 2014, aplicada en 2015, la comuna èra delh canton de Montpesat; es ara delh canton de Nauta Ardecha (Tuèis burèu centralizator).

Demografia 

 2016 : 257

Luòcs e monuments

Personalitats ligadas amb la comuna

Veire tanben

Ligams extèrnes

Nòtas 

Comuna de Vivarés
Comuna d'Ardecha